text: "রিয়াই বিষ দিয়ে আমার ছেলেকে হত্যা করেছে", বললেন সুশান্ত সিং রাজপুতের বাবা - আজ খবর । দেখছি যা লিখছি তাই । ডিজিটাল মিডিয়ায় অন্যতম শক্তিশালী সংবাদ মাধ্যম
  Home বিনোদন "রিয়াই বিষ দিয়ে আমার ছেলেকে হত্যা করেছে", বললেন সুশান্ত সিং রাজপুতের বাবা
  "রিয়াই বিষ দিয়ে আমার ছেলেকে হত্যা করেছে", বললেন সুশান্ত সিং রাজপুতের বাবা
  AAJ KHABOR August 27, 2020 বিনোদন,
  আজ খবর (বাংলা), পাটনা ও মুম্বই, বিহার ও মহারাষ্ট্র, ২৭/০৮/২০২০ : আজ নিজের একটি ভিডিও জারি করে প্রয়াত অভিনেতা সুশান্ত সিং রাজপুতের বাবা কে কে সিং বিহারের পাটনা থেকে দাবী করলেন তাঁর ছেলে সুশান্তকে হত্যা করেছে রিয়া চক্রবর্তী।
  আজ বিহার থেকে একটি ভিডিও জারি করেছেন সুশান্ত সিং রাজপুতের বাবা কে কে সিং, যে ভিডিওতে দেখা যাচ্ছে তিনি বলছেন, "দীর্ঘদিন ধরেই আমার ছেলে সুশান্তকে বিষ দিত রিয়া চক্রবর্তী। সেই সুশান্তকে হত্যা করেছে। তাকে এবং তার সঙ্গীসাথীকে অবিলম্বে গ্রেপ্তার করা উচিত।"
  সুশান্ত সিং রাজপুতের মৃত্যু রহস্য নিয়ে তদন্তে করছে সিবিআই। পাশাপাশি এখনো জিজ্ঞাসাবাদ চালিয়ে যাচ্ছে ইডি। এদিকে রিয়া চক্রবর্তীর সাথে ড্রাগস মাফিয়াদের যোগাযোগ সামনে আসায় নতুন করে তদন্তে নেমেছে নারকোটিকস কন্ট্রোল ব্যুরো (NCB), রিয়া নিজেও নাকি ড্রাগস নিতেন, তাই তিনি যে সব পার্টিতে যেতেন সেখানে গিয়েও ড্রাগস সেবন করতেন কিনা খুঁজে দেখা হচ্ছে সেটাও। রিয়ার সাথে ড্রাগসের কারবারি দুবাইয়ের এক মাফিয়ার যোগ থাকার বিষয়টিও খতিয়ে দেখা হচ্ছে।
  বলিউডের সাথে ড্রাগস মাফিয়াদের যোগাযোগের বিষয়টি সামনে চলে আসছে। মনে করা হচ্ছে, বলিউডের অনেক পরিচিত মুখ এই ড্রাগস মাফিয়াদের সাথে যুক্ত। তাঁরাও নিয়মিত ড্রাগস সেবন করেন। এই কারণে নারকোটিকস কন্ট্রোল ব্যুরোর তদন্তে নেতৃত্ব দিচ্ছেন রাকেশ আস্থানা । রিয়ার বিরুদ্ধে সংবিধানের ২৭ ও ২৯ ধারায় মামলা করা হচ্ছে, যে ধারাগুলিতে দোষ প্রমাণিত হলে রিয়ার জেল হবেই। তার সাথেই জুড়ে যেতে পারে সুশান্তের রহস্যমৃত্যুর বিষয়টিও।
  আজ রিয়ার বাবা ইন্দ্রজিৎ চক্রবর্তীকে জেরা করেছে ইডি। এই মুহূর্তে মুম্বইয়ের ডিআরডিও গেস্ট হাউসে সিবিআই জেরা করছে নীরজ, রিয়ার ভাই সৌভিক ও সুশান্তের বন্ধু বলে দাবী করা পাঠানিকে। জেরা করা হচ্ছে সুশান্তের বাড়ির নিরাপত্তা কর্মীকেও। তবে সিবিআই এখনো পর্যন্ত রিয়াকে জেরা করে নি । সব রকম তথ্য ও প্রমান হাতে নিয়ে রিয়াকে জেরা শুরু করতে চলেছে সিবিআই। সুশান্তের বাবার আইনজীবী দাবী করেছেন খুব শীঘ্রই সত্য সামনে আসতে চলেছে। সুশান্ত যে আত্মহত্যা করে নি, তাকে যে হত্যা করা হয়েছিল, সেই সত্যটাই বেরিয়ে আসবে।
  আরও একটি বিষয় সিবিআইকে ভাবাচ্ছে , সেটা হল মুম্বইয়ের কুপার্স হাসপাতালে যে ডাক্তাররা সুশান্ত সিং রাজপুতের মরদেহের ময়না তদন্ত করেছিলেন, সেই ময়না তদন্ত রিপোর্টে রয়েছে অসংখ্য অসঙ্গতি। এই ময়না তদন্ত রিপোর্টে সুশান্তের মৃত্যুর সময়টাই উল্লেখ করা নেই, যেটা ময়না তদন্ত রিপোর্টে অবশ্যই থাকা উচিত ছিল। এছাড়াও রয়েছে অনেক অসঙ্গতি। যেগুলো নিয়ে তদন্ত করে দেখছেন এইমসের ফরেনসিক বিশেষজ্ঞদের একটি দল। তাঁর হয় আজ রাত্রেই অথবা আগামীকাল সকালে তাঁদের মতামত জানিয়ে দেবেন। যদিও এর মধ্যেই তাঁরা জানিয়ে দিয়েছেন সুশান্ত সিং রাজপুতের মৃত্যু রহস্যের তদন্ত সিবিআইএর আত্মহত্যা নয়, বরং 'হোমিসাইড' বা হত্যা ধরে নিয়েই করা উচিত। এদিকে মুম্বইয়ের কুপার্স হাসপাতালে যে ডাক্তাররা সুশান্তের মরদেহের ময়না তদন্ত করেছিলেন, সেই ডাক্তাররা সকলেই ছুটিতে চলে গিয়েছেন বলে জানা গিয়েছে।